Foto: Lawrence Jackson / AP Photo O‘zbekiston Respublikasi prezidenti Shavkat Mirziyoyev AQShning 41-prezidenti Jorj Gerbert Uoker Bushning vafot etgani munosabati bilan Amerika Qo‘shma Shtatlari prezidenti Donald Trampga hamdardlik izhor etdi. Bu haqda davlat rahbari matbuot xizmati xabar bermoqda. Eslatib o‘tamiz, AQShning 41-prezidenti katta Jorj Bush 1 dekabr kuni 95 yoshida vafot etdi. Jorj Gerbert Uoker Bush 1924 yilning 12 iyun kuni Massachusets shtatining Milton shahrida tug‘ilgan, AQShning 41-prezidenti (1989—1993 yillarda), Ronald Reygan davrida AQShning 43-vitse-prezidenti (1981—1989 yillarda), kongressmen, diplomat, Markaziy razvedka direktori. Katta Jorj Bush 2017 yil 24 noyabridan AQShning tarixdagi eng ko‘p umr ko‘rgan prezidenti bo‘lib kelayotgandi.